POZIV NA SAVJETOVANJE S JAVNOŠĆU

Pozivaju se građani i pravne osobe da se uključe u savjetovanje s javnošću u vezi s Nacrtom prijedloga Pravilnika o provedbi postupaka jednostavne nabave Javne ustanove Regionalne razvojne agencije Karlovačke županije. Razlog donošenja Pravilnika o provedbi postupaka jednostavne nabave je potreba usklade postojećeg pravilnika sa Zakonom o javnoj nabavi (NN 120/16, 114/22, 48/26).  
Savjetovanje se provodi u vremenu od  14. srpnja 2026.  do  13. kolovoza 2026. putem Obrasca za sudjelovanje u savjetovanju s javnošću. Ako se prijedlozi ne dostave na predviđenom obrascu, isti se neće uzimati u obzir. 
Zakon o pravu na pristup informacijama (NN 25/13, 85/15, 69/22) navodi da su tijela javne vlasti dužna objaviti na svojoj internetskoj stranici nacrt zakona i drugog propisa o kojem se provodi javno savjetovanje sa zainteresiranom javnošću, u pravilu u trajanju od 30 dana. 
O primjedbama i mišljenjima javnost će biti izvještena putem Izvješća o savjetovanju s javnošću u postupku donošenja općeg akta.

